| Sebahagian daripada  **siri** tentang |
| --- |
| Sejarah Malaysia |
| Kemerdekaan Malaya dan proklamasi penggabungan Borneo Utara dan Sarawak bagi membentuk Malaysia. |
| Prasejarah Malaysia

|  |  |
| --- | --- |
| Prasejarah Malaysia |  100–kurun-6 |

 |
| Kerajaan awal

|  |  |
| --- | --- |
| Chih Tu |  kurun-2–7 |
| Gangga Negara |  kurun-1–11 |
| Langkasuka |  kurun-1–15 |
| Pan Pan |  kurun-3–5 |
| Kedah Tua |  kurun-4–12 |
| Pahang Tua |  kurun-5–15 |
| Melayu Jambi |  kurun-6 |
| Kota Gelanggi |  kurun-7–9 |
| Srivijaya |  650-1377 |
| Majapahit |  1293-1500 |

 |
| Kemunculan Kesultanan Islam

|  |  |
| --- | --- |
| Kesultanan Kedah |  1136–sekarang |
| Sultan Kelantan |  1267-sekarang |
| Kesultanan Brunei |  1363–sekarang |
| Kesultanan Melaka |  1402–1511 |
| Kesultanan Sulu |  1450–1899 |
| Sultan Pahang |  1470-sekarang |
| Kesultanan Perak |  1528–sekarang |
| Sultan Terengganu |  1725-sekarang |
| Sultan Selangor |  1743-sekarang |
| Negeri Sembilan |  1773-sekarang |
| Raja Perlis |  1843-sekarang |

 |
| Era Penjajahan Barat

|  |  |
| --- | --- |
| Serangan Portugis |  1511–1641 |
| Perjanjian Inggeris-Belanda |  1824 |
| Perjanjian Burney |  1826 |
| Negeri-Negeri Selat |  1826-1946 |
| Negeri-negeri Melayu Tidak Bersekutu |  1826 -1946 |
| Tanah Melayu British |  1826-1957 |
| Raja Putih Sarawak |  1841-1946 |
| Perang Kelang |  1867-1874 |
| Perjanjian Pangkor |  1874 |
| Negeri-negeri Melayu Bersekutu |  1895-1946 |
| Perjanjian Inggeris-Siam |  1909 |
| Pertempuran Pulau Pinang | 1914 |

 |
| Perang Dunia Kedua

|  |  |
| --- | --- |
| Perang Tanah Melayu | 1941-1942 |
| Penjajahan Jepun di Tanah Melayu |  1941-1945 |
| Pendudukan Jepun di Tanah Melayu | 1941-1945 |
| Pertempuran Muar | 1942 |
| Tragedi Parit Sulong | 1942 |
| Pertempuran Singapura | 1942 |
| Pembunuhan beramai-ramai Sook Ching | 1942 |
| Syburi | 1942-1945 |
| Pemberontakan Jesselton | 1943-1944 |
| Kawat Kematian Sandakan | 1943-1945 |

 |
| Peralihan Malaysia

|  |  |
| --- | --- |
| Pentadbiran Tentera British di Tanah Melayu | 1945-1946 |
| Tanah Jajahan Mahkota British Borneo Utara | 1946-1963 |
| Tanah Jajahan Mahkota Sarawak | 1946-1963 |
| Malayan Union | 1946-1948 |
| Persekutuan Tanah Melayu | 1948-1963 |
| Darurat Tanah Melayu | 1948-1960 |
| Rundingan Baling | 1955 |
| Kemerdekaan Tanah Melayu | 1957 |
| Konfrontasi Indonesia-Malaysia | 1962-1966 |
| Pemberontakan Brunei | 1962-1966 |
| Pembentukan Malaysia | 1963 |
| Singapura dalam Malaysia | 1963-1965 |
| Pemisahan Singapura | 1965 |
| Deklarasi ASEAN | 1967 |
| Pemberontakan Komunis | 1968-1989 |
| MAGERAN | 1969-1971 |
| Pembentukan Rukun Negara | 1971 |
| Dasar Ekonomi Baru | 1971-1990 |
| Rundingan Damai Haadyai | 1989 |

 |
| Malaysia Moden

|  |  |
| --- | --- |
| Krisis Perlembagaan Malaysia 1988 | 1987-1988 |
| Dasar Pembangunan Nasional | 1990-2000 |
| Wawasan 2020 | 1991-2020 |
| Gagasan 1Malaysia | 2009-2018 |
| Wawasan Kemakmuran Bersama 2030 | 2019-2020 |
| Kemelut politik Malaysia 2020-22 | 2020-2022 |
| Proklamasi Darurat 2021 | 2021 |
| Gagasan Keluarga Malaysia | 2021-2023 |
| Dasar Malaysia Madani |  2023-sekarang |

 |
| Parti Politik dan Pertubuhan

|  |  |
| --- | --- |
| UMNO | 1946-sekarang |
| MIC | 1946-sekarang |
| MCA | 1949-sekarang |
| Parti Islam Se-Malaysia | 1951-sekarang |
| Parti Perikatan | 1952-1973 |
| Parti Tindakan Demokratik | 1965-sekarang |
| Barisan Nasional | 1973-sekarang |
| Parti Bersatu Sabah | 1985-sekarang |
| Pertubuhan BERSIH | 2006-sekarang |
| Pakatan Rakyat | 2008-2015 |
| Pertubuhan Hindraf | 2009-2019 |
| Pakatan Harapan | 2015-sekarang |
| Parti Pribumi Bersatu Malaysia | 2016-sekarang |
| Muafakat Nasional | 2019-sekarang |
| Gabungan Parti Sarawak | 2019-sekarang |
| Parti Perikatan Nasional | 2020-sekarang |
| Parti Pejuang Tanah Air | 2020-sekarang |
| Ikatan Demokratik Malaysia | 2020-sekarang |

 |
| Peristiwa

|  |  |
| --- | --- |
| Hartal Tanah Melayu 1947 | 1947 |
| Gerakan Anti-Penyerahan Sarawak | 1946-1950 |
| Peristiwa Bukit Kepong | 1950 |
| Pemberontakan Komunis di Sarawak | 1962-1990 |
| Rusuhan kaum 1964 | 1964 |
| Krisis Perlembagaan Sarawak | 1966 |
| Rusuhan Pulau Pinang | 1967 |
| Peristiwa 13 Mei | 1969 |
| Pertikaian Pulau Ligitan dan Sipadan |  1969-2002 |
| Kebangkitan mahasiswa Malaysia 1971-1975 | 1971-1975 |
| Krisis tebusan Bangunan AIA 1975 | 1975 |
| Peletupan Tugu Negara | 1975 |
| Kebakaran Kompleks Campbell | 1976 |
| Tragedi Double Six | 1976 |
| Tragedi Penerbangan MH653 | 1977 |
| Darurat Kelantan | 1977-1978 |
| Dawn Raid | 1981 |
| Serangan hendap Lahad Datu 1985 | 1985 |
| Peristiwa Memali | 1985 |
| Rusuhan Senyap Sabah | 1986 |
| Operasi Lalang | 1987 |
| Urusan Mahkamah Ming 1987 | 1987 |
| Tragedi Terminal Feri Sultan Abdul Halim | 1988 |
| Kebakaran Madrasah Taufiqiah Al-Khairiah | 1989 |
| Tragedi letupan kilang mercun Bright Sparklers | 1991 |
| Pindaan Perlembagaan Malaysia 1993 | 1993 |
| Tragedi Highland Towers | 1993 |
| Ribut Tropika Greg | 1996 |
| Krisis Kewangan Asia | 1997-1998 |
| Sukan Komanwel 1998 | 1998 |
| Gerakan Reformasi Malaysia | 1998-sekarang |
| Wabak virus Nipah di Malaysia | 1998-1999 |
| Al-Ma'unah | 2000 |
| Peristiwa Kampung Medan | 2001 |
| Tsunami Malaysia 2004 | 2004 |
| Pembunuhan Altantuya Shaariibuu | 2006 |
| Perhimpunan Bersih 2007 | 2007 |
| Perhimpunan Hindraf 2007 | 2007 |
| Gelombang Politik 2008 | 2008 |
| Himpunan Anti-ISA | 2009 |
| Pandemik H1N1 di Malaysia | 2009-2010 |
| Perhimpunan Bersih 2011 | 2011 |
| Perhimpunan Bersih 2012 | 2012 |
| Himpunan Kebangkitan Rakyat 2013 | 2013 |
| Pencerobohan Lahad Datu | 2013 |
| Himpunan Black Out 2013 | 2013 |
| Langkah Kajang | 2014 |
| Tragedi Penerbangan MH370 | 2014 |
| Tragedi Penerbangan MH17 | 2014 |
| Banjir 2014-15 | 2014-2015 |
| Skandal 1Malaysia Development Berhad | 2015-sekarang |
| Perhimpunan Bersih 2015 | 2015 |
| Gempa bumi Sabah 2015 | 2015 |
| Deklarasi Rakyat | 2016 |
| Serangan bom tangan Movida Bar | 2016 |
| Perhimpunan Bersih 2016 | 2016 |
| Pembunuhan Kim Jong-nam | 2017 |
| Kebakaran Pusat Tahfiz Darul Quran Ittifaqiyah | 2017 |
| PRU-14 - Peralihan kerajaan | 2018 |
|  Protes terhadap ICERD di Malaysia | 2018 |
| Rusuhan Kuil Sri Maha Mariamman | 2018 |
| Perhimpunan Anti-ICERD | 2018 |
| Pandemik COVID-19 di Malaysia | 2020-sekarang |
| Perintah Kawalan Pergerakan Malaysia | 2020-2021 |
| Program Imunisasi COVID-19 Kebangsaan | 2021-2022 |
| Kemalangan LRT Kelana Jaya 2021 | 2021 |
| Hartal Doktor Kontrak | 2021 |
| Banjir 2021-22 | 2021-2022 |
| Tanah runtuh Batang Kali 2022 |  2022 |

 |
| Mengikut topik
* Darurat
* Ekonomi
* Komunikasi
* Tentera

 |
| Ikon portal Portal Malaysia |
| * l
* b
* s
 |

Perak telah terbukti wujud pada zaman pra sejarah lagi. Dianggarkan negeri Perak telah diduduki oleh manusia zaman batu lama semenjak 400,000 hingga 8,000 tahun sebelum masihi lagi.

Prasejarah
----------

Penemuan arkeologi di Kota Tampan di Lenggong membuktikan terdapatnya penempatan manusia Zaman Batu Lama di Tanah Melayu.

Malah satu rangka fosil telah dijumpai dan digelarkan Perak Man. Penemuan dari carigali tersebut menunjukkan negeri Perak diduduki secara terus menerus sepanjang Zaman **Hoabinhian** seterusnya Zaman Batu Baru dan Zaman Logam.

Selepas itu Perak juga dijangkakan mengalami zaman Hindu/Buddha, yang tersebar secara menyeluruh semua kawasan di Tanah Melayu.

Asal Usul Nama
--------------

Pelbagai tafsiran telah dibuat mengenai pengambilan nama "PERAK" sebagai sebuah negeri yang besar. 

* Menurut satu cerita yang menarik sebagaimana yang dititahkan sendiri oleh Almarhum Paduka Seri Sultan Idris A'fifullah Shah (Sultan Perak ke-33) mengatakan di zaman kerajaan Melayu Melaka sebelum wujudnya nama NEGERI PERAK, Negeri Perak terbahagi kepada tiga daerah iaitu Beruas, Manjung dan Janin (Hulu Perak di bawah pemerintahan Tun Saban ). Manjung dan Beruas dibawah takluk Melaka. Penghulu Manjung ketika itu ialah Tok Mahsuka. Dikatakan ketiga-tiga Ketua Daerah telah bermesyuarat untuk menyatukan daerah-daerah mereka menjadi satu negeri dengan memakai nama yang khusus. Mereka bercadang untuk menamakan MELAKA tetapi didapati tidak begitu sesuai kerana Negeri Melaka masih wujud walaupun dibawah kekuasaan Empayar Portugis. Lantas mereka teringatkan pula bahawa salah satu punca utama yang membawa kepada keunggulan, kebesaran dan keharuman nama Melaka ialah peranan dan tanggung jawab Bendahara Tun Perak. Maka ketiga-tiga Ketua Daerah tersebut bersetuju untuk menamakan negeri baru ini sebagai Negeri Perak. Oleh sebab pada ketika itu Negeri Perak belum mempunyai Raja lalu Tok Mahsuka berkehendakkan supaya Negeri baru ini mempunyai Raja yang berdaulat.
* Hikayat Merong Mahawangsa pula mengatakan bahawa nama Negeri Perak ini ada kaitannya dengan cerita putera Raja Marong Mahapudi Sat yang di katakan telah pergi meneroka untuk membuka sebuah negeri baru, Putera tersebut telah sampai sebuah sungai besar dan terdapat pula bertasik, melingkungi tiga atau empat buah pulau. Putera tersebut telah berkata.. "Tempat ini elok dijadikan sebuah negeri...", lalu baginda pun memanah ke udara dengan menggunakan sebilah anak panah yang diperbuat daripada 'perak' dan busarnya dinamakan 'Indera Sakti'. Apabila anak panah tersebut jatuh terjunam ke atas sebuah daripada pulau-pulau yang berkenaan maka dinamakanlah tempat itu sebagai Pulau Indera Sakti dan negerinya dinamakan Negeri Perak.
* Dalam cerita-cerita yang lain terdapat juga kisah-kisah saperti : seekor ikan Haruan besar mengicah-ngicah anaknya hingga air sungai menjadi keruh putih berkilat saperti perak di Chegar Galah dalam buku A.Halim Nasir.
* Warna bijih timah yang putih berkilat apabila dipanah cahaya matahari dan berbagai-bagai cerita lagi.

Adunan daripada fakta sejarah dan unsur lagenda hingga terciptanya nama 'Negeri Perak' itu menggambarkan bahawa pemilihan nama "PERAK" itu sangat bertetapan dengan kekayaan khazanah yang dikandungi oleh bumi Perak itu sendiri. Justeru kekayaan ini lah pergolakan sejarah Negeri Perak semakin bergelora satelah empayar Kerajaan Melayu Melaka berpecah pada tahun 1511 dan munculnya kuasa-kuasa Portugis, Acheh, Bugis, Siam, Minangkabau, Belanda dan akhir sekali Inggeris di merata perairan Nusantara ini.

Kerajaan Purba
--------------

Menoleh kembali ke zaman silam Negeri Perak akan terjelmalah berbagai-bagai gambaran cetusan sejarahnya yang menjadi mutiara pusaka bumi Perak yang tiada ternilai harganya. Sebagai salah sebuah Negeri Melayu yang tertua, Negeri Perak telah melalui liku-liku zamannya sejak sebelum menjelangnya tahun masehi lagi.

Sebelum munculnya nama "Negeri Perak" Kitab "Sejarah Melayu" ada menceritakan nama-nama kerajaan atau negeri seperti Gangga Negara yang sekarangnya terletak di jajahan Dinding, Beruas dan Manjung yang masih kekal namanya hingga sekarang. Penemuan monumen-monumen bersejarah peninggalan zaman tersebut telah menggambarkan kegemilangan sejarahnya tersendiri yang masih tersembunyi dari penglihatan dan pengamatan generasi di zaman moden ini.

Lanjutan Kesultanan Melaka
--------------------------

Gambaran sejarah Negeri Perak bertambah jelas lagi apabila Melaka jatuh ke tangan Portugis dalam tahun 1511 dan Sultan Mahmud Shah melarikan diri dan akhirnya bersemayam di Kampar (Sumatera) dan ditabalkan sebagai Sultan Kampar.

Kewibawaan Raja-Raja Melayu Melaka serta struktur pentadbiran Kesultanan Melayu Melaka yang begitu sesuai dan berpengaruh di kalangan Negeri-negeri Melayu ketika itu telah mendorongkan orang-orang Perak untuk mengutuskan Tun Saban yang memerintah kawasan Hulu Sungai Perak hingga ke Kuala Temong, bersama-sama Nakhoda Kassim pergi mengadap Sultan Mahmud Shah di negeri Kampar untuk memohonkan agar seorang daripada putera baginda menjadi Sultan Perak. Permohonan itu telah diperkenankan oleh Sultan Mahmud Shah dan baginda telah menitahkan putera baginda, Raja Muzzafar supaya berangkat ke Perak dengan dikurniakan segala alat kebesaran warisan kerajaan Negeri Melaka untuk menjadi Raja di Perak.

Maka belayar lah Rombongan DiRaja menyeberangi Selat Melaka dan apabila sampai di Kuala Sungai Perak di suatu tempat bernama 'Beting Beras Basah', bahtera Raja Muzzafar Shah telah terdampar di atas sebuah beting dan tidak dapat dimudik. Tiba-tiba angin ribut datang dengan laut yang bergelora. Perbagai ikhtiar dibuat namun bahtera baginda tetap tidak berganjak. Maka di situlah baginda berseru dengan melafazkan kata-kata :-

 **"Selilit Tanah Minangkabau, Selengkung Pulau Perca, Dilengkung ular Saktimuna, Sebenarnya Aku keturunan Raja, Jauhkan segala malapetaka, Perpisahan Aku di Selat Melaka...."** 

Sebaik sahaja baginda habis melafazkan kata-kata itu, tiba-tiba muncul 'JIN' yang sangat besar sahingga mencecah awan yang tinggi. Jin tersebut telah berkata kepada baginda.... 
**Sekiranya Tuanku hendak bersemayam dan memerintah Negeri Perak ini, hendaklah Tuanku buangkan Mahkota Tuanku ke dalam laut......**

Maka Raja Muzzaffar pun mengambil mahkota baginda dan dibuangkan kedalam laut. Secara tiba-tiba laut yang bergelora menjadi tenang dan beting yang timbul hilang dari pandangan. Satelah itu barulah bahtera baginda boleh belayar semula dan mudik ke Air Mati. Disana lah baginda di tabalkan dan tempat baginda bersemayam itu dinamakan Tanah Abang. 

Daripada keturunan Sultan Muzzaffar Shah inilah wujudnya jurai keturunan Kesultanan Negeri Perak yang terus menerus memerintah hingga ke zaman sekarang. Pusat-pusat pemerintahan Sultan-Sultan Negeri Perak tidak menetap di suatu tempat sahaja bahkan sering bertukar dari suatu tempat ke suatu tempat jika keadaan memaksa atau ada tempat-tempat lain yang lebih sesuai.

Pusat pemerintahan
------------------

Pusat pemerintahan Sultan Perak adalah juga istana Sultan Perak. Istana sultan berubah-ubah dari Hilir Perak hingga ke Kuala Kangsar. Kebanyakan tempat-tempat ini terletak di tebing sebelah kanan Sungai Perak. Di sekitar Kampung Gajah memang banyak sekali makam-makam Sultan Perak.

Di antara pusat-pusat pemerintahan yang ada tercatat di dalam sejarah ialah :-

1. Tanah Abang - iaitu ditepi Sungai Perak yang sekarang di panggil Air Mati ,di dalam Mukim Bota, Makam Sultan Muzzaffar Shah 1 (Sultan Perak Pertama)
2. Kota Lama Kanan
3. Geronggong dalam Mukim Pulau Tiga,Kampung Gajah
4. Semat dalam Mukim Senggang,
5. Bota Kanan atau disebut juga sebagai Brahman Indera
6. Pulau Tiga, Kampung Gajah
7. Pulau Cempaka Sari di Parit
8. Pulau Indera Sakti di kuala Sungai Kinta , Kampung Gajah
9. Pasir Pulai Indera Mulia , Kampung Gajah
10. Bandar Baharu , Kampung Gajah - pejabat JWW Birch , British
11. Pasir Panjang, Kampung Gajah
12. Durian Sebatang, Teluk Intan - Sultan Abdullah Muhamad Shah 1874
13. Sayong, Kuala Kangsar
14. Batak Rabit, Teluk Intan

dan akhir sekali di Bukit Chandan, Kuala Kangsar iaitu semasa zaman Sultan Idris Murshidul Aadzam Shah di tabalkan menjadi Sultan Perak yang ke 28.

Sultan Perak dari pertama hingga sekarang.

**Sultan-Sultan Perak**| Bilangan | Sultan | Pemerintahan |
| --- | --- | --- |
| 1 | Sultan Mudzaffar Shah I | 1528 - 1549 |
| 2 | Sultan Mansur Shah I | 1549 - 1577 |
| 3 | Sultan Ahmad Tajuddin Shah | 1577 - 1584 |
| 4 | Sultan Tajul Ariffin Shah | 1584 - 1594 |
| 5 | Sultan Alauddin Shah | 1594 - 1603 |
| 6 | Sultan Mukaddam Shah | 1603 - 1619 |
| 7 | Sultan Mansur Shah II | 1619 - 1627 |
| 8 | Sultan Mahmud Shah I | 1627 - 1630 |
| 9 | Sultan Sallehuddin Shah | 1630 - 1636 |
| 10 | Sultan Mudzaffar Shah II | 1636 - 1653 |
| 11 | Sultan Mahmud Iskandar Shah | 1653 - 1720 |
| 12 | Sultan Alauddin Mughayat Shah | 1720 - 1728 |
| 13 | Sultan Mudzaffar Shah III | 1728 - 1752 |
| 14 | Sultan Muhamad Shah | 1744 - 1750 |
| 15 | Sultan Iskandar Dzulkarnain | 1752 - 1765 |
| 16 | Sultan Mahmud Shah II | 1765 - 1773 |
| 17 | Sultan Alauddin Mansur Shah | 1773 - 1786 |
| 18 | Sultan Ahmaddin Shah | 1786 - 1806 |
| 19 | Sultan Abdul Malik Mansur Shah | 1806 - 1825 |
| 20 | Sultan Abdullah Muadzam Shah | 1825 - 1830 |
| 21 | Sultan Shahabuddin Riayat Shah | 1830 - 1851 |
| 22 | Sultan Abdullah Muhammad Shah I | 1851 - 1857 |
| 23 | Sultan Jaafar Safiuddin Muadzam Shah | 1857- 1865 |
| 24 | Sultan Ali al-Mukammal Inayat Shah | 1865 - 1871 |
| 25 | Sultan Ismail al-Muabidin Riayat Shah (mangkat: 1889) | 1871 - 1874 |
| 26 | Sultan Abdullah Muhammad Shah II (mangkat: 1922) | 1874 - 1876 |
| 27 | Sultan Yusuf Sharifuddin Mudzaffar Shah | 1876 - 1887 |
| 28 | Sultan Idris Murshidul Aadzam Shah | 1887 - 1916 |
| 29 | Sultan Abdul Jalil Nasruddin al-Muhtaram Shah | 1916 - 1918 |
| 30 | Sultan Iskandar Shah | 1918 - 1938 |
| 31 | Sultan Abdul Aziz al-Mutasim Billah Shah | 1938 - 1948 |
| 32 | Sultan Yussuf Izzuddin Shah | 1948 - 1963 |
| 33 | Sultan Idris al-Mutawakkil Alallahi Shah | 1963 - 1984 |
| 34 | Sultan Azlan Muhibbuddin Shah | 1984 - 2014 |
| 35 | Sultan Nazrin Muizzudin Shah | 2015 - |
|

Istana Sultan Perak
-------------------

Istana Kenangan
Pada peringkat awal ,tidak ada istana kukuh daripada batu yang dibina untuk Sultan Perak bersemayam. Istana Sultan Perak pada masa itu terdiri daripada binaan kayu yang bermutu tinggi dan di bina di tepi Sungai Perak. Kawasan tepi sungai Perak terutama di Hilir Perak ,memang tidak ada kawasan berbukit-bukau.

Apabila Raja Idris ditabalkan menjadi Sultan dalam tahun 1877, baginda telah membuat istana di atas sebuah bukit berhampiran dengan Batang Hari kerana Sayong selalu sahaja di tenggelami air apabila Sungai Perak bah. Akhirnya bukit tersebut dinamakan Baginda dengan sebutan Bukit Chandan, gelarannya Seri Andalan.

Menurut ceritanya nama ini adalah mengambil sempena nama seekor gajah Sultan Yusuf yang bernama Kulup Chandan. Kononnya pada suatu hari gajah Kulub Chandan ini telah lari lalu Raja Idris (ketika itu sebagai Raja Muda) bersama juak-juaknya keluar mengikuti jejak-jejak gajah tersebut hingga sampai ke kaki Gunung Bubu. Setibanya disini baginda telah bertembung dengan seorang tua berjanggut panjang yang memakai jubah putih. Dengan tidak semena-mena orang tua tersebut berdatang sembah lalu berkata...

" Tuanku adalah bakal menjadi Sultan Perak dan manakala Tuanku telah ditabalkan menjadi Sultan kelak, jangan lah bersemayam di Sayong lagi tetapi hendaklah Tuanku membuat Istana diatas bukit yang di pinggir Batang Hari, Perak. Maka gajah yang bernama Kulup Chandan itu hendaklah Tuanku bebaskan tujuh hari selepas daripada pertabalan Tuanku itu...."

Diringkaskan cerita, maka Raja Idris pun ditabalkanlah menjadi Sultan Perak yang ke 28 dan segala pesanan 'orang tua' tersebut telah ditunaikan oleh baginda. Mulai dari tarikh itu kekal lah nama Bukit Chandan sebagai tempat terletaknya Istana Rasmi Duli Yang Maha Mulia Paduka Seri Sultan Perak.

Sistem Pemerintahan
-------------------

Di zaman pemerintahan silam, sistem pemerintahan Kesultanan Negeri Perak masih meneruskan konsep ketradisionalan Kesultanan Melayu Melaka dengan sedikit perubahan dan penyesuaian dengan keadaan negeri dan masyarakat. Sistem gelaran Orang-Besar-Besar Negeri masih mewarisi Kesultanan Melaka tetapi terdapat sedikit perubahan iaitu dengan mengwujudkan gelaran-gelaran baharu saperti Orang Besar Lapan, Enam Belas dan Tiga Puluh Dua disamping mengekalkan konsep gelaran dan fungsi Orang Besar Empat Kesultanan Melaka. Tetapi gelaran Orang Besar Empat ini juga telah di ubah mengikut kesesuaian zaman dan masyarakat dan sekarang gelaran ini di kenali sebagai :-

* Tengku Orang Kaya Bendahara Seri Maharaja wakil al Sultan Wazir Kabir.
* Tengku Orang Kaya Besar Maharaja Di Raja.
* Tengku Orang Kaya Temenggung Paduka Raja.
* Tengku Orang Kaya Menteri Paduka Tuan.

Di zaman pemerintahan Sultan Muzzaffar Shah jawatan Bendahara Paduka Raja telah disandang oleh Megat Terawis. Megat Terawis dikatakan berasal dari kerabat di raja Pagar Ruyong (Minangkabau) yang datang ke Perak bersama-sama Sultan Muzzaffar Shah dari Kampar. Sultan Muzzaffar Shah telah melantik beliau sebagai Bendahara bagi mengantikan Tun Muhammad setelah Megat Terawis berjaya menghapuskan Tun Saban yang bersengketa dengan baginda.

Corak pemerintahan tradisional ini walau pun dari kacamata barat dianggap sebagai amalam feudal yang tidak demokrasi tetapi jika diteliti dari segi pentadbirannya jelas menunjukkan bahawa sistem pemerintahan demokrasi telah lama dipraktikkan di Negeri Perak sebelum Inggeris menerjah masuk. Ini dapat dilihat dalam sistem perlantikan Sultan, pembesar negeri dan strultur pemerintahan itu sendiri.

Sejak dari perlantikan tersebut keturunan Megat telah memegang jawatan Bendahara Perak hinggalah akhir kurun ke 18 apabila Bendahara Megat Abu Kassim menyerahkan balik jawatan tersebut kepada Sultan Iskandar Zulkarnain kerana satu perbalahan.

Di zaman pemerintahan Sultan Iskandar Zulkarnain (1756-1770) Negeri Perak menempuh kegemilangan sejarahnya. Zaman ini lah disifatkan oleh ahli-ahli sejarah sebagai zaman keemasan. Hakikat ini dapat dilihat daripada catatan yang terdapat didalam Hikayat Misa Melayu yang menceritakan dengan jelas khusus mengenai zaman tersebut dan perihal kebijaksanaan kepimpinan dan kegagahan baginda memerintah negeri. Syair "Sultan Perak Melawat Jajahan Takluknya" sebagaimana yang terdapat didalam hikayat ini adalah satu contoh yang begitu terkenal lagi menggambarkan keadaan pemerintahan dan masyarakat di zaman tersebut. 

### Campurtangan Inggeris di Perak

Percampuran dasar Inggeris terhadap Negeri-negeri Melayu di akhir kurun ke 19 telah mendorongkan pihak British untuk mengubah sikap berdagang dan campurtangan dalam urusan politik dan pertadbiran - iaitu penjajahan secara langsung atau tidak langsung terhadap kesemua Negeri Melayu di Semenanjung. Saperti helang kelaparan mereka hanya menunggu peluang dan ketika yang sesuai untuk menyambar terus kemakmuran Negeri Perak. Inggeris yang telah lama mengkaji sistem pentadbiran, struktur, sosial, ekonomi dan politik bumiputera di Negeri-Negeri Selat dan di negara-negara yang dijajahnya telah berjaya menyingkap segala aspek kehidupan masyarakat Melayu dan menggunakan kelemahan-kelemahan yang terdapat untuk menguasai terus Negeri Perak dengan memperalatkan institusi-institusi traditional. Peluang ini tercapai apabila berlaku perselisihan merebut takhta kerajaan semasa Sultan Ali Al-Mukamal Inayat Shah, Sultan Perak ke 24 mangkat di Sayong pada tahun 1871. Raja Muda Abdullah yang bersemayam di batak Rabit sepatutnya mudik ke Sayong untuk ditabalkan sebagai Sultan tetapi beliau enggan berbuat demikian. Ini telah mengakibatkan jenazah Almarhum tidak dapat dimakamkan selama sebulan, dan bagi menyelesaikan masalah ini Raja Bendahara Ismail telah ditabalkan sebagai Sultan. 

Maka berlakulah perselisihan yang berlarutan diantara Raja Abdullah dengan Sultan Ismail. Di samping ini terdapat pula pergaduhan besar dan sikap bermusuhan diantara dua kongsi gelap pelombong-pelombong Cina, Ghee Hin dan Hai San disekitar Kelian Puah dan Kelian Baharu dan berlarutan hingga ke negeri-negeri lain. Peperangan telah berlaku disepanjang tahun 1861- 1862 dan 1871-1874.

Pergaduhan-pergaduhan dan perselisihan merebut takhta kerajaan ini telah di pergunakan sepenuhnya oleh pihak Inggeris untuk mencampuri urusan dalam Negeri Perak supaya kepentingan mereka tidak terjejas dan kekayaan Negeri Perak dapat di eksplotasikan sepenuhnya bagi menampung keperluan ekonomi negara ibunda mereka. Raja Abdullah dan beberapa orang Orang Besar-Besar Perak telah berunding di Pulau Pangkor. Wakil-wakil kongsi gelap Ghee Hin dan Hai San juga turut hadir. Maka pada 20 Februari 1874 termeterinya satu perjanjian yang di namakan Perjanjian Pangkor.

Kejayaan Inggeris dalam babak pertama dalam siri penjajahan mereka di Tanah Melayu ini telah menjatuhkan mertabat kuasa mutlak Raja Melayu terhadap tanah air mereka sendiri dengan hanya menjadi Sultan sebagai ketua agama Islam dan adat istiadat Melayu sahaja. Urusan pentadbiran dan ekonomi dalam negeri terserah bulat-bulat kepada budibicara Residen Inggeris yang secara langsung di pertanggung jawabkan oleh Gabenor Negeri Selat untuk melaksanakan rancangan pembangunan raksaksa - Sistem Residen.

Perjanjian Pangkor dan perlaksanaan sistem Residen ini pada dasarnya telah dapat meredakan seketika persengketaan di antara golongan-golongan yang bersengketa dalam Negeri Perak. Dengan bersenjatakan Perjanjian Pangkor yang pada anggapan Inggeris akan di patuhi oleh semua pihak dan tidak akan di tentang oleh orang-orang Melayu yang selama ini dianggap mudah di pergaul-gaulkan, J.W.W.Birch, Residen Inggeris yang pertama telah memulakan tugasnya tanpa menaruh sebarang buruk sangka atau perasaan curiga. 

Orang Besar-Besar Perak dan Sultan Abdullah sendiri akhirnya menyedari akan kesilapan mereka menandatangani Perjanjian Pangkor yang secara langsung mengetepikan hak tradisi mereka dalam urusan kutipan cukai dan menguasai hasil mahsul dalam jajahan masing-masing telah menghadapi jalan buntu bagi menghadapi kekuatan kuasa penjajah Inggeris ini. Akhirnya mereka telah mengambil jalan singkat dengan membunuh J.W.W. Birch dan pengiring-pengiringnya di Pasir Salak pada 2 November 1875.

Berikutan daripada peistiwa berdarah ini Inggeris telah melancarkan perang besar-besaran terhadap orang-orang Melayu Perak dengan tujuan untuk menangkap pembunuh J.W.W. Birch. Pasukan-pasukan polis, tentera dan tentera laut Inggeris dibawah pimpinan Kapten Speedy telah mengepung perairan Perak. Rumah-rumah orang-orang Melayu yang di syaki telah di bakar, kota pertahanan orang-orang Melayu di Batak Rabit telah di serang habis-habisan dan akhirnya ditawan. Inggeris terus mara di sepanjang Sungai Perak dan membunuh tanpa belas kasihan. Sungguh pun kekurangan senjata dan tektik peperangan oarng-orang Melayu Perak masih mampu melawan serangan Inggeris saperti yang di lakukan di Kota Lama. Peperangan Perak ini telah berlanjutan hingga ke tahun 1876 dan akhirnya kesemua yang terlibat dalam peristiwa pembunuhan J.W.W. birch ditangkap dan dibicarakan peperangan ini ditamatkan.

### Nasionalisme di negeri Perak

Maka tercatatlah dalam sejarah bangsa Melayu dan Negeri Perak nama-nama saperti Dato' Maharaja Lela, Dato' Sagor, Si Puntum, Pandak Endut, Che' Gondah, Ngah Ahmad, Laksamana Tun Mohamad Amin, Syahbandar, Che' Ngah Ibrahim,dato pendekar ahmad,dan lain-lain lagi disamping Sultan Abdullah sendiri sebagai penebus maruah bangsa Melayu dalam mempertahankan kedaulatan tanah air dan hak mutlak Kesultanan Melayu. Ramai diantara mereka yang dihukum gantung dan di buang negeri di asingkan di Pulau Seychelles di Lautan Hindi ada juga yang hilang jejak seperti dato pendekar ahmad dan lain nya tetapi perjuangan mereka akan terus menjadi aspirasi generasi kini.

Peristiwa tersebut telah memberikan pengajaran yang berguna kepada Inggeris dalam merancanakan rancangan penjajahan mereka yang selanjutnya. Raja Yusuf telah diangkat sebagai Sultan Perak yang ke 27 (1877-1887) bergelar Sultan Yusuf Sharifuddin Muzzaffar Shah dan Raja Idris yang menghakimkan perbicaraan kes pembunuhan J.W.W.Birch telah diangkat menjadi Raja Muda. Sistem pertadbiran negeri telah diperkemaskan lagi dan dipersesuaikan dengan dasar Inggeris. Pembesar-pembesar negeri yang tidak sesuai telah di pencenkan dan yang berkebolehan serta masih taat kepada pemerintah telah dijadikanpegawai bergaji tetap dan mesti bekerja untuk Inggeris atas nama titah perintah Sultan.

### Perjuangan Kemerdekaan di Negeri Perak

Perak adalah merupakan tanah keramat yang menjadi saksi lahir ramai pejuang kemerdekaan khususnya dari kalangan mereka yang dilabel sebagai berhaluan kiri. Nama-nama pejuang kemerdekaan seperti Dr Burhanuddin Al-Helmy, Al-Fadhil ust Abu Bakar Al-Baqir, Ahmad Boestamam, Abdul Majid Salleh dan ramai lagi adalah mereka yang berasal dari negeri ini. Selain itu, gerakan-gerakan yang kemerdekaan juga banyak dilancarkan dan bergiat aktif di negeri Perak. Gerakan kesedaran dan perjuangan kemerdekaan oleh Al-Fadhil Ustaz Abu Bakar Al-Baqir di Maahad Ehya' Al-Sharif, gunung Semanggol sebagai contoh adalah merupakan sebuah gerakan kemerdekaan Tanah Melayu yang dipimpin oleh golongan ulama' dan agamawan sehingga tertubuh Parti Hizbul Muslimin (HAMIM).

Akibat dari suara dan sikap yang lantang menuntut kemerdekaan, maka parti ini ditakuti oleh pihak penjajah British. Maka dilemparkanlah kepada mereka tuduhan dan tohmah-tohmah. Ia juga dituduh sebagai parti "merah" (komunis). Dato' Onn Jaafar, yang pada masa itu memimpin UMNO, bersikap agak lunak, bahkan dengan secara sindiran mengingatkan anggota UMNO bahawa pertubuhan politik di Gunung Semanggol itu ialah suatu bahaya dari gunung yang patut diawasi. Pengaruh Gunung Semanggol dalam membentuk pemikiran umat Islam di Malaya sesungguhnya amat ketara.
Ketakutan pihak berkuasa British terhadap perkembangan cita-cita Islam dalam politik memuncak ketika pada 29 Julai 1948, pukul 12 tengah hari tiga orang pemimpin utama HAMIM ditangkap. Mereka ialah Syeikh Abu Bakar al-Baqir, Ustaz Abd. Rabb al-Tamimi, dan Ustaz Abdul Rauf Nur. Syeikh Abu Bakar dibebaskan daripada tahanan dalam bulan Oktober 1952. Ekoran daripada penahanan ini HAMIM menjadi lumpuh dan akhirnya terkubur.

Selain dari HAMIM, tokoh Nasionalisme Perak Dr Burhanuddin Al-Helmy telah mengasaskan **Parti Kebangsaan Melayu Malaya** (PKMM) yang juga dikenali Parti Nasionalis Melayu (PNM) (bahasa Inggeris: Malay Nationalist Party) pada 17 Oktober 1945 di Ipoh, Negeri Perak. Parti ini merupakan parti politik Melayu yang pertama ditubuhkan selepas pendudukan Jepun di Tanah Melayu Parti ini menuntut kemerdekaan penuh bagi Tanah Melayu dan menentang sebarang bentuk penjajahan Inggeris. PKMM menyebarkan pengaruhnya melalui akhbar-akhbar hariannya iaitu Suara Rakyat, Pelita Malaya dan Semboyan Baharu dan terbitan bulanan iaitu majalah Berjuang dan *Voice of the People*.

Malahan Parti Kebangsaan Melayu Malaya (PKMM) yang dipimpin Dr Burhanuddin ditubuhkan lebih awal daripada Umno dan melaungkan slogan "Merdeka". Walaupun akhirnya Umno yang berjaya mendapatkan kemerdekaan daripada penjajah Inggeris melalui rundingan selepas semua parti progresif seperti PKMM diharamkan, peranan dan sumbangan gerakan ini dalam mendapatkan kemerdekaan tidak boleh dinafikan.

Tanggal 26 November 2015, Sultan Perak Sultan Nazrin Muizzuddin Shah telah memberi anugerah kepada Dr Burhanuddin Al-Helmy dengan Darjah Seri Paduka Mahkota Perak yang membawa gelaran Datuk Seri secara Anumerta.

### Ehwal Semasa Negeri Perak

Pembangunan ekonomi telah di lipatgandakan dengan pembukaan lombong-lombong baru yang lebih moden dan ladang-ladang getah dan ini telah menyebabkan munculnya bandar-bandar baru disekitar kawasan perekonomian. Bagi menghubungkan rangkaian bandar-bandar baru saperti Taiping dan Ipoh, jalan-jalan raya dan perkhidmatan keretapi telah diwujudkan. Bandartraditional Melayu telah ditinggalkan kesepian kerana segala kepentingan ekonomi dan urusan perniagaan telah tertumpu di sekitar kawasan yang baru dibangunkan oleh penjajah Inggeris. Maka terasinglah orang Melayu dan tinggal lah mereka kesepian dengan corak penghidupan lama mereka di kawasan pertanian, di kuala-kuala sungai dan bandar tradisional warisan mereka. 

Penduduk-penduduk Perak telah berkembang pesat dengan penghijrahan beramai-ramai buruh-buruh kaum Cina dan India untuk mengusahakan sektor perlombongan bijih dan ladang getah. Maka daripada sinilah wujudnya masyarakat majmuk yang dapat dikenali daripada identiti kegiatan ekonomi masing-masing.

Negeri Perak sungguh beruntung kerana golongan-golongan Kerabat Di Raja saperti Sultan Idris Murshidul Aadzam Shah, Sultan Iskandar Shah dan Raja Sir Chulan masih lantang bersuara dan memperjuangkan nasib rakyat yang di kekang penjajah.

Dalam menghadapi aliran perkembangan politik moden di pertengahan tahun 1940-an hinggalah Tanah Melayu mengalami bahana Perang Dunia Kedua, seterusnya detik-detik kemerdekaan pada 31 Ogos 1957, sejarah Negeri Perak berkait rapat dengan sejarah Tanah Melayu pada umumnya. Dalam hal ini negeri Perak telah melahirkan ramai tokoh-tokoh dan pejuang kemerdekaan yang masih harum namanya menjadi kebanggaan generasi sekarang. Sehingga kini payungan di raja Kesultanan Perak masih utuh menaungi kemakmuran negeri dan menjadi lambang kedaulatan dan kekuatan Negeri Perak Darul Ridzuan.

Lihat juga
----------

* Sultan Perak

Rujukan
-------

1. ↑  Rujukan Kompak Sejarah PMR, A. Halim Nasir

Pautan luar
-----------

* Sejarah Perak yang lebih lengkap.

| * l
* b
* s
Bendera Negeri Perak Perak Darul Ridzuan Lambang Negeri Perak |
| --- |
| Ibu negeri: Ipoh - Bandar diraja: Kuala Kangsar |
| Topik | 
* Indeks
* Sejarah
* Geografi
* Sistem Beraja
	+ Darjah kebesaran
* Perlembagaan
* Kerajaan
* Perundangan
* Kehakiman
* Penduduk
* Simbol
	+ Lagu
* Pengangkutan
	+ Jalan raya
* Tarikan pengunjung (Masjid)

 |  |
| Masyarakat | 
* Budaya
* Jenayah
* Masakan
* Demografi
* Ekonomi
* Pendidikan
* Kesihatan (Pandemik COVID-19)
* Politik
	+ Pilihan raya

 |
| Pemerintahan | 

|  |  |
| --- | --- |
| Diraja | 
* Sultan Perak
* Raja Muda Perak
* Dewan Negara Negeri Perak

 |
| Eksekutif | 
* Menteri Besar
* Majlis Mesyuarat Kerajaan Negeri

 |

 |
| Bahagian pentadbiran | 

|  |  |
| --- | --- |
| Daerah | 
* Kinta
* Larut, Matang dan Selama
* Hilir Perak
* Manjung
* Batang Padang
* Kerian
* Kuala Kangsar
* Hulu Perak
* Perak Tengah
* Kampar
* Muallim
* Bagan Datuk

 |
| Bandar raya | Ipoh |
| Bandar |  Ayer Tawar • Bagan Datoh • Bagan Serai • Bagan Sungai Burong • Banir • Batak Rabit • Batu Gajah • Behrang • Bercham • Beruas • Bidor • Bikam • Bota • Bukit Gantang • Bukit Merah • Changkat Jering • Changkat Keruing • Chemor • Chikus • Damar Laut • Gerik • Gopeng • Gua Tempurung • Hutan Melintang • Jelapang • Jenderata • Jerlun • Kamunting • Karai • Kota Setia • Kuala Kangsar • Kuala Kurau • Kuala Sepetang • Langkap • Lekir • Lenggong • Lumut • Manjoi • Malim Nawar • Mambang Di Awan • Manong • Menglembu • Meru • Padang Rengas • Pantai Remis • Parit • Parit Buntar • Pasir Salak • Pekan Gurney • Pengkalan Hulu (Keroh) • Bandar raya Proton • Sayong • Selama • Seri Iskandar • Seri Manjung • Simpang Tiga • Sitiawan • Slim • Slim River • Sungai Siput • Sungkai • Taiping • Tambun • Tanjung Malim • Tanjung Piandang • Tanjung Rambutan • Tanjung Tualang • Tapah • Tapah Road • Teluk Batik • Teluk Intan • Teluk Rubiah • Temoh • Temoh Road • Trolak • Trong • Tronoh |

 |
| Tempat menarik | 

|  |  |
| --- | --- |
| Pulau | 
* Pulau Pangkor
* Pulau Banding

 |
| Tasik | Tasik Temenggor |

 |
| Bahagian pilihan raya | 

| * l
* b
* s
Perak Darul Ridzuan Bahagian pilihan raya di Perak |
| --- |
| 

|  |  |  |  |  |  |
| --- | --- | --- | --- | --- | --- |
|     | 
**P054 Gerik**
N01 Pengkalan Hulu
N02 Temenggor
**P055 Lenggong**
N03 Kenering
N04 Kota Tampan
**P056 Larut**
N05 Selama
N06 Kubu Gajah
N07 Batu Kurau
**P057 Parit Buntar**
N08 Titi Serong
N09 Kuala Kurau
**P058 Bagan Serai**
N10 Alor Pongsu
N11 Gunong Semanggol
N12 Selinsing
 | 
**P059 Bukit Gantang**
N13 Kuala Sepetang
N14 Changkat Jering
N15 Trong
**P060 Taiping**
N16 Kamunting
N17 Pokok Assam
N18 Aulong
**P061 Padang Rengas**
N19 Chenderoh
N20 Lubok Merbau
**P062 Sungai Siput**
N21 Lintang
N22 Jalong
**P063 Tambun**
N23 Manjoi
N24 Hulu Kinta
 | 
**P064 Ipoh Timor**
N25 Canning
N26 Tebing Tinggi
N27 Pasir Pinji
**P065 Ipoh Barat**
N28 Bercham
N29 Kepayang
N30 Buntong
**P066 Batu Gajah**
N31 Jelapang
N32 Menglembu
N33 Tronoh
**P067 Kuala Kangsar**
N34 Bukit Chandan
N35 Manong
 | 
**P068 Beruas**
N36 Pengkalan Baharu
N37 Pantai Remis
N38 Astaka
**P069 Parit**
N39 Belanja
N40 Bota
**P070 Kampar**
N41 Malim Nawar
N42 Keranji
N43 Tualang Sekah
**P071 Gopeng**
N44 Sungai Rapat
N45 Simpang Pulai
N46 Teja
**P072 Tapah**
N47 Chenderiang
N48 Ayer Kuning
 | 
**P073 Pasir Salak**
N49 Sungai Manik
N50 Kampong Gajah
**P074 Lumut**
N51 Pasir Panjang
N52 Pangkor
**P075 Bagan Datuk**
N53 Rungkup
N54 Hutan Melintang
**P076 Teluk Intan**
N55 Pasir Bedamar
N56 Changkat Jong
**P077 Tanjong Malim**
N57 Sungkai
N58 Slim
N59 Behrang
 |

 |
| Lihat juga: Senarai bekas daerah mengundi negeri di Malaysia |

 |
| 
* Laman Commons Commons
* Laman Wikisource Wikisource
* Kategori Category

 |


| * l
* b
* s
Sejarah negeri dan wilayah persekutuan Malaysia |
| --- |
| Negeri | 

 Johor **·**  Kedah **·**  Kelantan **·**  Melaka **·**  Negeri Sembilan **·**  Pahang **·**  Perak **·**  Perlis **·**  Pulau Pinang **·**  Sabah **·**  Sarawak **·**  Selangor **·**  Terengganu 
 |
| Wilayah Persekutuan | 

 Kuala Lumpur **·**  Labuan **·**  Putrajaya 
 |